open-index/open-wikipedia-markdown huggingface dataset:
Walsh

**Walsh** on muun muassa seuraavien henkilöiden sukunimi:

* Alex Walsh (s. 2001), yhdysvaltalainen uimari
* Bill Walsh (1931–2007), yhdysvaltalainen amerikkalaisen jalkapallon pelaaja
* Blair Walsh (s. 1990), yhdysvaltalainen amerikkalaisen jalkapallon pelaaja
* Cole Walsh (s. 1995), yhdysvaltalainen seiväshyppääjä
* Dylan Walsh, *Charles M. Walsh* (s. 1963), yhdysvaltalainen näyttelijä
* Eamonn Oliver Walsh (s. 1944), irlantilainen katolinen piispa
* Fran Walsh, *Frances Walsh* (s. 1959), uusiseelantilainen elokuvakäsikirjoittaja ja muusikko
* George Walsh (1889–1981), yhdysvaltalainen näyttelijä
* Helen Richardson-Walsh (s. 1981), englantilainen maahockeypelaaja
* J. T. Walsh (1943–1988), yhdysvaltalainen näyttelijä
* Jim Walsh (1930–1976), yhdysvaltalainen koripalloilija ja olympiavoittaja 
* Joe Walsh, *Joseph Fidler Walsh* (s. 1947), yhdysvaltalainen Eagles-yhtyeen kitaristi ja laulaja
* Kate Walsh (s. 1967), yhdysvaltalainen näyttelijä
* Kate Walsh (s. 1983), englantilainen laulaja
* Kate Richardson-Walsh (s. 1980), englantilainen maahockeypelaaja
* Keira Walsh (s. 1997), englantilainen jalkapalloilija
* Kenneth Walsh (s. 1945), yhdysvaltalainen uimari
* Kimberley Walsh (s. 1981), englantilainen laulaja, lauluntekijä ja näyttelijä
* Lawrence E. Walsh (1912–2014), yhdysvaltalainen lakimies
* Louis Walsh (s. 1952), irlantilainen musiikkialan manageri
* M. Emmet Walsh (1935–2024), yhdysvaltalainen näyttelijä
* Maiara Walsh (s. 1988), yhdysvaltalainen näyttelijä
* Maria Walsh (s. 1987), irlantilainen poliitikko ja europarlamentaarikko
* María Elena Walsh (1930–2011), argentiinalainen kirjailija, runoilija ja laulaja
* Martin Walsh (s. 1955), brittiläinen elokuvaleikkaaja
* Marty Walsh (1883–1915), kanadalainen jääkiekkoilija
* Marty Walsh (s. 1967), yhdysvaltalainen demokraattipoliitikko ja ministeri
* Matt Walsh (s. 1986), yhdysvaltalainen politiikan kommentaattori, podcast-juontaja, kirjailija ja dokumenttielokuvien tekijä
* Patrick Joseph Walsh (1931–2023), irlantilainen katolinen piispa
* Paul Henry Walsh (1937–2014), yhdysvaltalainen katolinen piispa
* Raoul Walsh (1887–1980), yhdysvaltalainen elokuvaohjaaja
* Stella Walsh, *Stanisława Walasiewiczówna* (1911–1980), puolalais-yhdysvaltalainen pikajuoksija
* Tom Walsh (s. 1983), yhdysvaltalainen jääkiekkoilija
* Walter Walsh (1907–2014), yhdysvaltalainen ampuja
* William F. Walsh (1912–2011), yhdysvaltalainen republikaanipoliitikko, edustajainhuoneen jäsen ja Syracusen pormestari 1961–1969.

## Kuvitteellisia henkilöitä

* Bill Walsh, *Ravager*, DC Comicsin sarjakuvahahmo
* Shane Walsh, yhdysvaltalaisessa sarjakuvassa The Walking Dead sekä samannimisessä televisiosarjassa.
Bob Goodenow

**Robert W. ”Bob” Goodenow** (29. lokakuuta 1952 Dearborn, Michigan – 13. syyskuuta 2025) oli yhdysvaltalainen juristi ja jääkiekkovaikuttaja, joka johti NHL:n pelaajayhdistystä NHLPA:ta 1992–2005.

Goodenow valmistui Harvardin yliopistosta 1974 ja Detroit Mercyn yliopiston lakikoulusta 1979. Harvardissa hän pelasi yliopistojoukkueessa jääkiekkoa. Hän oli Harvard Crimsonin kapteenina NCAA-sarjassa. Valmistuttuaan Goodenow yritti Washington Capitalsin NHL-joukkueeseen mutta ei mahtunut joukkueeseen. Hän teki sitten sopimuksen IHL:n Flint Generalsin kanssa. Hän pelasi Generalsissa kaksi kautta ja lopetti kiekkouransa keväällä 1976.

Jääkiekkouran jälkeen Goodenow siirtyi lakialalle ja piti toimistoa Michiganissa Dearbornissa. Hänen asiakkaanaan oli myös useita jääkiekkoilijoita, kuten Kelly Miller, Joel Otto ja Brett Hull, jolle hän neuvotteli St. Louis Bluesiin vuonna 1990 nelivuotisen sopimuksen arvoltaan 7,1 miljoonaa dollaria. Hullin sopimuksen jälkeen muutkin huippupelaajat alkoivat saada arvokkaampia sopimuksia.

Goodenow’sta tuli vuonna 1990 NHLPA:n varatoimitusjohtaja. Hän toimi virassa vähän yli vuoden ja nousi toimitusjohtajaksi 1. tammikuuta 1992 Alan Eaglesonin eron jälkeen. Goodenow johti NHLPA:ta oikean ammattiliiton suuntaan. Hän alkoi kouluttaa pelaajia työntekijäasioista. Hän järjesti myös pelaajien lakon juuri ennen kauden 1991–1992 pudotuspelejä. Goodenow sai nimeä pelaajien etujen ajajana.

Goodenow’n aikana NHLPA:sta kasvoi ammattimainen organisaatio. Hän teki saman NHLPA:lle kuin Gary Bettman NHL:lle. Kun Goodenow tuli NHLPA:n johtoon yhdistyksellä oli vain kaksi täyspäiväistä työntekijää ja johtaja Eagleson työskenteli vain osa-aikaisesti. Vuonna 2004 NHLPA:lla oli noin 50 työntekijää. Samalla yhdistyksen liikevaihto kasvoi 25-kertaiseksi. Pelaajien palkat kasvoivat Goodenow’n aikana moninkertaisiksi. 1990-luvun alussa keskipalkka oli 271&nbsp;000 dollaria, mutta vuonna 2004 keskipalkka oli 1,8 miljoonaa dollaria.

Goodenow erosi NHLPA:sta kesällä 2005 kaksi vuotta ennen sopimuksensa umpeutumista.  oli jäänyt pelaamatta työsulun takia. Työsulku alkoi virallisesti syyskuussa 2004, kun NHL ja NHLPA eivät olleet onnistuneet neuvottelemaan uutta työehtosopimusta. NHL vaati uuteen sopimukseen palkkakattoa, joka olisi sidottu liigan liikevaihtoon. Goodenow ei suostunut siihen. Kun osapuolet solmivat lähes vuoden työsulun jälkeen kesällä 2005 uuden työehtosopimuksen, Goodenow joutui hyväksymään palkkakaton. Goodenow’n tilalle yhdistyksen johtoon tuli Ted Saskin.

## Lähteet
Alfa Arae

**Alfa Arae** (α Arae / α Ara) on Maasta noin 240 valovuoden päässä sijaitseva pääsarjan tähti, joka on Alttarin tähdistön toiseksi kirkkain tähti. Sillä on näennäinen kaksoistähti *CCDM J17318-4953B*, mutta ne eivät sijaitse fyysisesti toisiaan lähellä.

## Lähteet
Vakka-Suomen kansalaisopisto

**Vakka-Suomen kansalaisopisto** (myös Vakka-opisto) on 1. tammikuuta 2007 lähtien toiminut kansalaisopisto. Vakka-Suomen kansalaisopiston toiminta kattaa nykyisin kaikki Vakka-Suomen pienoismaakunnan kunnat eli Laitilan, Uudenkaupungin, Pyhärannan, Taivassalon, Kustavin ja Vehmaan alueet. Laitila on opiston ylläpitäjäkunta.

Vakka-Suomen kansalaisopisto jatkaa Uudenkaupungin kansalaisopiston (per. 1919) ja Laitilan-Pyhärannan kansalaisopiston (per. 1961) toimintaa. Vakka-opisto sai silloisen opetusministeriön myöntämän kansalaisopistojen laatupalkinnon vuonna 2009 tunnustuksena toiminnan laadun ja arvioinnin pitkäjännitteisestä kehittämisestä sekä esimerkillisestä työstä vapaan sivistystyön edistämisessä.

Vakka-Suomen kansalaisopisto järjestää vapaan sivistystyön mukaista koulutusta eri-ikäisille opiskelijoilleen. Kalenterivuonna 2009 opetustunteja oli noin 15&nbsp;500, opiskelijoina noin 6&nbsp;000 eri henkilöä ja 11&nbsp;400 kursseille osallistunutta. Toimintaa järjestettiin 107 toimipaikassa, ja opetusta antoi lähes 250 tuntiopettajaa ja luennoitsijaa. Toteutuneita kursseja oli vuonna 2009 yhteensä 725. Oppiaineista suosituimpia ovat koko opiston mittakaavassa käden taidot, liikunta ja taideaineet, minkä lisäksi kielet, tietotekniikka ja yhteiskunnalliset aineet keräävät runsaasti opiskelijoita. Eräänä painopisteenä on koko ajan ollut paikalliskulttuuri ja sen tukeminen, minkä merkityksen myös opetusministeriö toi esille laatupalkintokilpailun perusteluissaan.

## Lähteet

## Aiheesta muualla
Vakka-Suomen kansalaisopiston verkkosivu
Zao Jun

**Zao Jun** eli **keittiöjumala** () on kiinalainen yliluonnollinen olento, joka suojelee kotia ja perhettä. Kerran vuodessa keittiöjumala raportoi perheen tekemisistä taivaalliselle Jadekeisarille.

## Lähteet
Sarvinki

**Sarvinki** on kylä Joensuussa, entisen Enon kunnan alueella Pohjois-Karjalassa. Kylässä on 35 pihapiiriä, noin 150 asukasta ja 220 hehtaaria peltomaata. Kylän läpi kulkee seututie 512 Enosta Koveroon.

Kylä tunnetaan Suomen tiettävästi enimmäisestä järvenlaskusta. Vuonna 1743 laskettiin Alimmaisen Sarvinkijärven pintaa niin, että koko järvi kuivui. Laskun aiheuttaneen hiekkaharjun kaivajiksi on nimetty Lauri Nuutinen ja koverolainen siltavouti Erik Suutari. Nuutiselle on myöhemmin pystytetty muistomerkki, joka sijaitsee nuorisoseurantalolla. 

Alueelta on löydetty Suomen vanhimmat ihmisasumukset 1800-luvulla kuivatetun Alimmaisen Sarvinkijärven etelärannalta. mahdollisesti kylän enimmäisten asukkaiden kalmisto löytyi 1950-luvulla tietyömaan yhteydessä Hallasta.

## Lähteet

## Aiheesta muualla
* Sarvingin muinaisjärvi, Haikailija ja Atakkimanni (blogi)
* Sarvinki-Pirttivaara, kylät.fi
* Kuuluisia järvenlaskuja, Joensuun kaupunki
* Hassisen sukuseura
Alajepua

**Alajepua** () on kylä Uudenkaarlepyyn kaupungissa. Se on valtateiden 8 ja 19 risteyspaikka. Lapuanjoki halkoo kylän matkallaan Pohjanlahteen. Kylässä on Ytterjeppon nuorisoseuran tanssipaviljonki. Vuoteen 1974 saakka kylä kuului Jepuan kuntaan.

Alajepuan nähtävyyksiin kuuluu sotilastorppa.

## Lähteet
Superpesiksen kuukauden pelaaja

**Superpesiksen kuukauden pelaaja** on valittu kaudesta 2008 lähtien. Palkinto on jaettu Miesten ja Naisten Superpesiksen pelaajalle kuukausittain. Valinnan suorittaa Suomen Pesäpalloliitto.

Miesten palkinnon on useimmiten voittanut Roope Korhonen (kahdeksan kertaa) ja naisten palkinnon Emma Körkkö (o.s. Nieminen) (yhdeksän kertaa).

## Palkinnon saajat

### Miehet
:

### Naiset
:

## Lähteet
* Pesäpalloliitto - Kuukauden pelaajat 
* Superpesis Instagramissa
Peter Mullan

**Peter Mullan** (s. 2. marraskuuta 1959 Peterhead, Skotlanti) on skotlantilainen näyttelijä ja elokuvaohjaaja. Hänen merkittävä ohjaustyönsä on *[[Magdalena-sisaret]]*. Ohjaamansa elokuvat hän on myös käsikirjoittanut.

Mullan tunnetaan paremmin näyttelijänä ja erityisesti entisen alkoholistin Joen roolista Ken Loachin ohjaamassa elokuvassa *[[Nimeni on Joe]]*.

Mullanin ohjaama elokuva *Orvot* palkittiin vuonna 1998 muun muassa Venetsian elokuvajuhlilla ja Festival du Film de Parisissa. *[[Magdalena-sisaret]]* sai vuonna 2002 Venetsian juhlien pääpalkinnon Kultaisen leijonan.

## Filmografia
### Elokuvat
* Session 9 (2001) - Gordon Fleming
* *[[Nuori Adam]]* (2003) – Les Gault
* *[[Criminal (elokuva)|Criminal]]* (2004) – William Hannigan
* *[[Ihmisen pojat]]* (2006) – Syd
* *[[The Last Legion]]* (2007) – Odoacer
* *[[Boy A]]* (2007) – Terry
* *[[Harry Potter ja kuoleman varjelukset, osa 1]]* (2010) – Yaxley
* *[[Harry Potter ja kuoleman varjelukset, osa 2]]* (2011) – Yaxley
* *[[Sotahevonen (elokuva)|Sotahevonen]]* (2011) – Ted Narracott
* *Sunshine on Leith* (2013) – Robert Henshaw
* *The Liability* (2013) – Peter
* *Welcome to the Punch* (2013) – Roy Edwards
* *[[Hercules (vuoden 2014 elokuva)|Hercules]]* (2014) – Sitakles
* *Sunset Song* (2015)
* *Hector* (2015) – Hector McAdam
* *[[Mowgli (vuoden 2018 elokuva)|Mowgli]]* (2018) – Akela
* *Pearl* (2018) - Al

### Televisio
* *[[Top of the Lake]]* (2013) – Matt Mitcham
* *[[Gunpowder]]* (2017) – Henry Garnet
* *[[Westworld]]* (2018) – James Delos
* *[[Cursed (televisiosarja)|Cursed]]* (2020) – Father Garden
* *[[Taru sormusten herrasta: Mahtisormukset]]* (2022)

### Ohjaukset
* *Close* (1993, lyhyt)
* *Good Day for the Bad Guys* (1995, lyhyt)
* *Fridge* (1995, lyhyt)
* *Cardiac Arrest* (1994) televisiosarja (jaksojen määrästä ei tietoa, 1996–1997)
* *[[Orvot]]* (1997)
* *[[Magdalena-sisaret]]* (*The Magdalene Sisters*, 2002)
* *[[Neds]]* (2010)

## Lähteet

## Aiheesta muualla
*Filmreference
Demonica

**Demonica** on puolalaisen blackened death metal -yhtye Behemothin kokoelmamusiikkiboksi, joka on julkaistu vuonna 2006. Boksi sisältää demoja sekä ennenjulkaisemattomia että uudelleennauhoitettuja kappaleita yhtyeen varhaisilta vuosilta sen yhä soittaessa perinteistä black metalia.

## Kappaleet

;CD 1
#
#
#
#
#
#
#
#
#
#
#

;CD 2
#
#
#
#
#
#
#
#
#
#
#
#

## Kokoonpanot

;CD 1
* Kappaleet 1–8
** Nergal – kitarat, bassokitara, laulu
** Baal Ravenlock – rummut
** Efektit ja syntetisaattori – Rob Darken
* Kappaleet 9–10
** Nergal – rytmikitara, akustiset kitarat, bassokitara ja laulu
** Baal Ravenlock – rummut
* Kappale 11
** Nergal – soolokitara & rytmikitarat, laulu
** Inferno – rummut
** Orion – bassokitara

;CD 2
* Kappaleet 1–11
** Nergal – soolo -ja rytmikitarat, laulu
** Baal Ravenlock – rummut
** Frost – soolo- ja rytmikitarat
** Orcus – sessiobasisti
* Kappale 12
** Nergal – soolo- ja rytmikitarat, laulu
** Inferno – rummut
** Orion – bassokitara

## Aiheesta muualla
* 
*
Daniel Larsson (jääkiekkoilija)

**Daniel Larsson** (s. 7. helmikuuta 1986 Boden, Ruotsi) on ruotsalainen jääkiekkomaalivahti, joka pelaa SHL-joukkue Luleå HF:ssä.

## Ura
### Seuraura
Larsson on Bodens IK:n kasvatti. Hän pelasi kevääseen 2004 asti myös Luleå HF:n junioreissa ja kaudella 2003–2004 Larsson torjui myös ensimmäisen miesten pelinsä Bodenin Allsvenskan-joukkueessa. Hänestä tuli seuraavalla kaudella joukkueen ykkösmaalivahti. Kaudella 2005–2006 Larsson jatkoi pelejään HockeyAllsvenskanissa ja hän siirtyi Hammarby IF:n maalinsuulle. Joukkue joutui keväällä 2006 putoamiskarsintaan, mutta säilytti sarjapaikkansa Larssonin toimiessa Hammarbyn ykkösmaalivahtina. Kesällä  Detroit Red Wings varasi hänet kolmannella kierroksella numerolla 92.

Kaudeksi 2006–2007 Larsson siirtyi pelaamaan sarjatasoa ylemmäs Elitserien-joukkue Djurgårdens IF:ään. Hän torjui siellä ensimmäisellä kaudellaan runkosarjassa 24 ottelua ja jäi vielä kakkosmaalivahdiksi Teemu Lassilalle. Lassilan palattua seuraavaksi kaudeksi SM-liigaan Larsson nousi Djurgårdenin ykkösmaalivahdiksi kaudella 2007–2008. Hän torjui 48 ottelussa, valittiin Elitserienin vuoden tulokkaaksi ja parhaaksi maalivahdiksi palkiten Honken Trophyllä. 

Larsson siirtyi kaudeksi 2008–2009 Detroit Red Wingsin organisaatioon. Hän torjui koko kauden farmijoukkue Grand Rapids Griffinsissä, AHL:ssä, mutta jäi vielä kakkosmaalivahdiksi Jimmy Howardille. 40 ottelua pelannut Larsson sai kuitenkin lähes yhtä paljon peliaikaa kuin Howard, joka torjui 45 ottelua. Larsson pelasi kauden aikana myös ssa. Kaudella 2009–2010 hän oli Griffinsin ykkösmaalivahti Howardin noustua NHL:ään. Larsson ei kuitenkaan saanut peliaikaa sieltä. Hän palasi kaudeksi 2010–2011 Elitserieniin ja siirtyi kaksivuotisella sopimuksella HV71:een.

Larsson pelasi kaksi kautta HV71:ssä. Keväällä 2012 hän siirtyi kaksivuotisella sopimuksella AIK IF:n maalinsuulle. Jälkimmäinen kausi 2013–2014 päättyi joukkueen putoamiseen SHL:stä Allsvenskaniin, mutta Larsson siirtyi kaudeksi 2014–2015 jatkamaan SHL-uraansa kaksivuotisella sopimuksella junioriuralta tuttuun Luleå HF:ään. Hän jäi siellä kauden mittaan kakkosmaalivahdiksi Joel Lassinantille ja pelasi runkosarjassa 21 ottelua. Larsson voitti kauden aikana Mestarien liigan mestaruuden.

### Maajoukkueura

Larsson torjui alle 20-vuotiaiden MM-kilpailuissa vuonna 2006 ja alle 18-vuotiaiden MM-kilpailuissa vuonna 2004. Ensimmäisenä mainitussa turnauksessa hänellä oli paras päästettyjen maalien keskiarvo (0,96). Larsson pelasi myös alle 18-vuotiaiden U-18 Junior World Cupissa vuonna 2004, jolloin hän voitti pronssia. Yhteensä Larsson on pelannut kahdeksan nuorten ja 17 poikien maaottelua.

Larsson on pelannut myös yhteensä 12 ottelua Ruotsin A-maajoukkueessa. Hän teki A-maajoukkuedebyyttinsä kaudella 2007–2008. 

## Tilastot

### Maajoukkuetilastot

## Lähteet
*
*

### Viitteet
Anssi Vanjoki

**Anssi Markku Kaleva Vanjoki** (s. 13. syyskuuta 1956 Helsinki) on suomalainen yritysjohtaja, joka työskenteli pitkään Nokialla. Vanjoki on liikkeenjohdon konsultointipalveluja tuottavan Rantakesä-RKBS Oy johtaja sekä mittaus-, testaus- ja navigointivälineitä valmistavan Aqsens Oy:n toimitusjohtaja. Hän toimii Järvelässä sijaitsevan puunjalostusyritys Koskisen ja helsinkiläisen Atacama Labs Oy -patenttiyrityksen hallituksessa. Lisäksi Vanjoki on toiminut Amer Sportsin hallituksen puheenjohtajana, oululaisen korvavaloyritys Valkee Oy:n sekä espoolaisen Basware-ohjelmistoyrityksen hallituksissa. Vanjoki on toiminut Oriolan hallituksen puheenjohtajana vuosina 2015–2020 ja Elisan hallituksen puheenjohtajana vuosina 2019–2025.

## Ura
Vanjoki toimi Nokian johtokunnassa vuodesta 1998 lähtien ja Nokian palveluksessa hän toimi vuodesta 1991. Hän työskenteli muun muassa Markets-yksikön johtajana, Multimedia-toimialaryhmän johtajana sekä Nokia Mobile Phonesin johtajana. Vanjoki kuului pääjohtaja Jorma Ollilan kokoamaan ryhmään, niin sanottuun "dream teamiin". Vanjoki on ollut Amer Sports Oyj:n hallituksen puheenjohtaja ja Sonova Holding AG:n hallituksen jäsen. Koulutukseltaan Vanjoki on kauppatieteiden maisteri.

Vanjoki on Nokian langattomien palvelujen yksikön entinen johtaja. Vanjoki jätti yhtiön syyskuussa 2010. Hän oli esillä Nokian uudeksi toimitusjohtajaksi Olli-Pekka Kallasvuon tilalle, mutta yhtiö valitsi johtajakseen kanadalaisen Stephen Elopin. Vanjoki aloitti Lappeenrannan teknillisen yliopiston kauppatieteellisen tiedekunnan professorina (Professor of Practice) syksyllä 2013.

Nokian jälkeen Vanjoki sijoitti loppuvuodesta 2010 kirkasvalokuulokkeita valmistavaan Valkee-yritykseen. Tammikuussa 2011 Vanjoki sijoitti golfin pelaajille tarkoitettuun Applen iPhonen Game Book-palveluun, ja hänestä tuli samalla Free Drop Innovations Oy Ltd -yhtiön hallituksen jäsen. Vanjoki piti Nokian syksyllä 2011 tapahtunutta liittoutumista Microsoftin kanssa tarpeettomana. Vuonna 2012 hän luopui Nokian pörssiosakkeista. Nokian puhelinyksikön siirtymistä Microsoftille syyskuussa 2013 hän piti häpeällisenä.

## Yksityiselämä
Vanjoki sai lokakuussa 2001 ylinopeudesta 14 päiväsakkoa eli 690&nbsp;000 markkaa (noin 116&nbsp;000 euroa). Sakosta heräsi yhteiskunnallinen keskustelu ja muun muassa oikeusministeri Johannes Koskisen mukaan ”koko sakotusjärjestelmää joudutaan tarkistamaan lakiin kirjoitettujen puutteellisuuksien vuoksi”. Helsingin käräjäoikeus alensi helmikuussa 2002 Vanjoen sakon 35&nbsp;000 markkaan (noin 5&nbsp;900 euroon), koska Nokian toimittamien palkkalaskelmien mukaan Vanjoen tulot olivat alentuneet.

Vanjoki on koripalloilijoiden Anselmi ja Viljami Vanjoen isä.

## Lähteet

## Aiheesta muualla
* Tästä Anssi Vanjoki muistetaan
* Yle Elävä arkisto – Ollilan perintöprinssi Anssi Vanjoki jätti Nokian
Niinijoki

**Niinijoki** on kyläkeskus ja postinumeroalue (32410 Niinijoki) Loimaalla Varsinais-Suomessa. 

## Sijainti
Niinijoen keskusta on 11 kilometrin päässä Loimaan kaupungista. Turkuun on matkaa 60 km ja Tampereelle 110 km. 

## Alue
Niinijoen kyläkeskuksen vaikutusalueesta, joka on sama kuin Niinijoen koulupiiri, käytetään nimitystä Niinijoen-Pappisten seutu. 

Niinijoen seutuun kuuluvia kyliä ovat:
* Haaroinen
* Lappijoki
* Hartoinen
* Hurskala
* Torkkala
* Vilvainen
* Krekilä
* Pahikainen. 

Pappisten seutuun kuuluvat Pappisten kylän ohella Krekilä, Koivusuo ja Virkasuo.

## Luonto
Alueen huomattavin vesistö on Niinijoen kulmakunnalle nimensä antanut Loimijoen sivujoki Niinijoki, joka saa alkunsa Mellilästä ja laskee Loimijokeen Alastarolla. 

Alueen länsipuolitse kuntien rajoja noudatellen kulkee Säkylän–Mellilän harjujakso. Sen kupeeseen Niinijoen-Pappisten alueella jäävät Niinijoen sivuhaarojen latvoilla sijaitsevat harjujärvet Pappistenjärvi eli Pappisten Isojärvi ja Pikkujärvi.

## Väestö
Asukasluku vuonna 2004 oli 831 henkeä. 

## Elinkeinot
Keskeinen elinkeino alueella on maatalous, mutta viime vuosina sivuelinkeinot ja ansiotyössä käyminen ovat yleistyneet ja myös uudisrakentaminen on ollut nousussa. 

## Palvelut
Alueen palveluihin kuuluu vuonna 1902 perustettu Niinijoen osuuspankki, jonka yhteydessä toimii asiamiesposti. Kuntoilumahdollisuudet ovat hyvät. Pappistenjärvellä on kaupungin uimaranta.

## Kulttuuri ja nähtävyydet
Alueella toimii kaksi kesäteatteria, Kertunmäen- ja Krekilän Myllyn Kesäteatterit. 

Pappisissa Pappistenjärven rannalla toimii Niinijoenseudun kylähdistyksen ylläpitämä Pappisten lava.

Nähtävyyksiin kuuluu Alpo Jaakolan patsaspuisto valtatien 9 varressa. Torkkalassa sijaitsee Alpo Jaakolan taiteilijakoti Torkville.

Säkylän–Mellilän harjujaksoa pitkin alueen länsiosassa kulkee Museoviraston valtakunnallisesti merkittäväksi rakennetuksi kulttuuriympäristöksi määrittelemä Huovintie.

## Kylätoiminta

Alueella toimii Niinijoen seudun kyläyhdistys. Niinijoki valiittiin Varsinais-Suomen vuoden kyläksi vuonna 2004.

## Lähteet
*Niinijoki-Pappinen 
### Viitteet
Bursa Atatürk Stadion

**Bursa Atatürk Stadion** on monikäyttöstadion, joka sijaitsee Bursassa Turkissa. Pääosin stadionilla pelataan jalkapalloa, sillä se toimii Turkin pääsarjajoukkue Bursasporin kotikenttänä. Se on rakennettu vuonna 1950 ja sen kapasiteetti on 25&nbsp;456.

Bursaspor voitti historiansa ensimmäisen maan pääsarjamestaruuden kaudella 2009–2010 ja eteni näin suoraan seuraavan kauden Mestarien liigan lohkovaiheeseen. Tämän jälkeen stadionia kunnostettiin ja sen kapasiteettia nostettiin 18&nbsp;517:stä 25&nbsp;456:een.

Stadionin oli tarkoitus toimia yhtenä pelipaikkana vuoden 2016 EM-kilpailuissa, mutta lopulta Turkin sijasta kisaisännyys meni Ranskaan.

## Lähteet

## Aiheesta muualla
* Stadionin kuvia World Stadiums -sivustolla
Ihode (albumi)

__NOTOC__
**Ihode** on suomalaisen iskelmä-poplaulajan Anna Erikssonin seitsemäs studioalbumi vuodelta 2007.

Albumi on nimetty Erikssonin kotipaikan mukaan. Suurin osa kappaleista on hänen säveltämiään.  Albumi nousi Suomen virallisen listan sijalle 7. Albumi on myynyt kultalevyn oikeuttavan määrän.

## Kappaleet
Kaikki kappaleet sanoittanut Anna Eriksson.

# 
# 
# 
# 
# 
# 
# 
# 
# 
# 
# 

## Arvostelut
* Dome.fi: 

## Lähteet
Carlo, Cokxxx, Nutten 2

**Carlo, Cokxxx, Nutten 2** on Bushidon ja Flerin toinen yhdessä tehty studioalbumi, jonka julkaisi Ersguterjunge 11. syyskuuta 2009. Molemmat artistit käyttivät levyllä toisia taiteilijanimiään Sonny Black (Bushido) ja Frank White (Fler). Levyltä julkaistiin yksi single Eine Chance.

Alun perin albumi oli tarkoitus olla nimeltään Carlo, Cokxxx, Nutten 3, mutta tuotannon aikana sen nimi muutettiin aluksi Carlo, Cokxxx, Nutten 2 - Reloaded ja sittemmin lopulliseen muotoonsa Carlo, Cokxxx, Nutten 2.

## Kappaleet
# 
# 
# 
# 
# 
# 
# 
# 
#  (Sonny Blackin soolo)
# 
# 
# 
#  (Frank Whiten soolo)
# 
# 
# 
# 

**Premium version bonus kappaleet**
# 
# 
# 
#  (Remix)

## Listasijoitukset

## Lähteet
Melonta kesäolympialaisissa 1988

**[[Kesäolympialaiset 1988|Vuoden 1988 kesäolympialaisten]] [[melonta]]** järjestettiin 26. syyskuuta &ndash; 1. lokakuuta 1988 Soulissa, Etelä-Koreassa. Tämä oli 12. kerta kun laji oli mukana olympialaisten ohjelmassa virallisena lajina. Mukana oli 275 osanottajaa 32 eri maasta. Tapahtumia oli 12.

## Mitalistit
### Miehet

### Naiset

## Mitalitaulukko

## Lähteet
*Canoeing at the 1988 Seoul Summer Games
Hallenstadion

**Hallenstadion** on Zürichissa Sveitsissä, Oerlikonin kaupunginosassa, sijaitseva monitoimihalli, joka on ollut käytössä vuodesta 1939 alkaen. Valmistuessaan se oli Sveitsin suurin monitoimihalli.  Hallissa järjestettäviä tapahtumia ovat mm. jääkiekko- ja tennisottelut ja nyrkkeilytapahtumat. Hallenstadionilla on esiintynyt lukuisia yhtyeitä, esimerkiksi Justin Timberlake, Rammstein, Sunrise Avenue ja Elton John.

Hallenstadion toimi yhtenä 1998 jääkiekon MM-kilpailujen näyttämönä. Vuonna 2006 miesten käsipallon EM-kisojen välierät pelattiin hallissa. Victoria Cup 2009 pelattiin Hallenstadionilla.

## Lähteet

## Aiheesta muualla

* Hallenstadion.ch
Kristian Forsberg

**Kristian Forsberg** (s. 5. toukokuuta 1986 Oslo, Norja) on norjalainen jääkiekkoilija, joka pelaa GET-ligaenin Stavanger Oilersissa. Hän toimii joukkueen kapteenina. Forsberg on pelityyliltään puolustava hyökkääjä, joka osaa pelata sekä keskellä että laidassa.

## Ura
### Seuraura
Forsberg pelasi ensimmäiset miesten pelinsä kaudella 2003–2004 kasvattajaseurassaan Furuset I.F:ssä, Norjan I-divisioonassa. Keväällä 2005 hän oli nostamassa joukkuetta Norjan pääsarjaan. Forsberg kuitenkin siirtyi kaudeksi samassa liigassa pelaavaan Storhamar Dragonsiin kaudeksi 2005–2006. Hän pelasi joukkueessa neljä kautta. Kaudella 2007–2008 Forsberg teki yhden kauden piste-ennätyksensä GET-liigassa tehoilla 9+14=23. Hän voitti keväällä 2008 Norjan-mestaruuden.

Maaliskuussa 2009 Forsberg teki kaksivuotisen sopimuksen Elitserien-joukkue MODO Hockeyn kanssa. Hän teki kaudella 2009–2010 55 ottelussa tehot 2+2=4. Kaudella 2010–2011 pisteitä syntyi yhdeksän, kuten myös kaudella 2011–2012. Tammikuussa 2011 Forsberg teki 1+1-vuotisen jatkosopimuksen MODO:n kanssa.

Kaudella 2012–2013 Forsberg teki Elitserienin yhden kauden piste-ennätyksensä tehoilla 4+7=11. Helmikuussa 2013 hän teki 1+1-vuotisen jatkosopimuksen MODO:n kanssa. Kaudeksi 2014–2015 Forsberg palasi kotimaahansa ja siirtyi kaksivuotisella sopimuksella Stavanger Oilersiin. Hän voitti kauden päätteeksi Norjan-mestaruuden. Kaudella 2015–2016 Forsberg nousi Oilersin kapteeniksi ja johdatti joukkueen Norjan-mestaruuteen. Huhtikuussa 2016 hän teki kolmivuotisen jatkosopimuksen Oilersin kanssa. Kauden 2016–2017 päätteeksi Forsberg voitti taas Norjan-mestaruuden.

### Maajoukkueura
Forsberg pelasi Vancouverin olympiakisoissa 2010 ja Sotšin olympiakisoissa 2014 sekä Vancouverin ja Pyeongchangin olympiakisojen 2018 karsinnoissa. Hän edusti Norjaa myös MM-kilpailuissa vuosina 2007, 2008, 2009, 2010, 2011, 2012, 2013, 2014, 2015, 2016 ja 2017. Ennen vuoden 2012 turnausta Forsberg pyörtyi lentokoneeseen, kun Rovaniemeltä lähtenyt Norjan joukkue oli laskeutunut Vaasaan toiseen harjoitusotteluun Suomea vastaan. Hän oli tajuissaan, mutta nousi ylös lentokoneen henkilökunnan avustamana. Suomen joukkueen lääkäri Harri Hakkarainen tarkisti hänen kuntonsa. Pyörtymisen syyn epäiltiin aiheutuvan vatsataudista, jota esiintyi myös Suomen joukkueessa.

Forsberg pelasi myös alle 20-vuotiaiden MM-kilpailuissa vuosina 2005 ja 2006. Vuoden 2005 turnauksen hän pelasi I-divisioonassa ja oli A-lohkon kullallaan nostamassa Norjaa seuraavaksi vuodeksi pääsarjaan. Forsberg pelasi myös alle 18-vuotiaiden MM-kilpailuissa vuonna 2004.

## Tilastot

## Lähteet
*
*

### Viitteet
Johnny English – uudestisyntynyt

**Johnny English – uudestisyntynyt** () on vuonna 2011 ensi-iltansa saanut jatko-osa vuoden 2003 elokuvalle *[[Johnny English]]*. Elokuvassa Rowan Atkinsonin esittämä parodinen agenttihahmo jatkaa seikkailujaan.

## Näyttelijät

Lähde: 

## Lähteet
Honkilahden kirkko

**Honkilahden kirkko** (myös **Pyhän Mikaelin kirkko**) on Euran Honkilahdella sijaitseva puukirkko. Vuonna 1759 valmistuneen kirkon on rakentanut Thomas Ravonius. Se on muodoltaan tyypillinen 1700-luvun lounaissuomalainen torniton pitkäkirkko. Sakasti ja asehuone ovat runkohuoneen vastakkaisilla sivuilla, joten rakennus muistuttaa jossain määrin ristikirkkoa. Hirsirakenteinen kirkko on lautapaneelivuorattu ja saumapeltikatteinen. 

Thomas Ravoniuksen rakentama kellotapuli on vuodelta 1771. Tapulissa on kaksi Tukholmassa valettua kelloa vuosilta 1777 ja 1781. Alttarilla olevan lasimaalauksen *Jeesus Getsemanessa* on tehnyt Gunnar Forsström vuonna 1934. Urut ovat Kangasalan urkutehtaan valmistamat 9+1-äänikertaiset pneumaattiset urut vuodelta 1934.

Kirkko oli aikaisemmin Honkilahden seurakunnan pääkirkko, mutta seurakunta lakkautettiin vuonna 2007, jolloin se yhdistettiin Euran seurakuntaan. Kirkon yhteydessä on hautausmaa, jonka vuonna 1948 paljastetun sankarihautamuistomerkin on suunnitellut Olavi Manninen.

## Lähteet

## Aiheesta muualla
Murhanhimo

on Shōhei Imamuran ohjaama mustavalkoinen draamaelokuva vuodelta 1964. Elokuvan päähenkilö on tylsään elämäänsä kyllästynyt kotirouva, joka joutuu raiskauksen uhriksi.

## Arvioita
Ilta-Sanomien Timo Malmin mukaan psykologinen draama on Shōhei Imamuran tasokkaan tuotannon myöhäislöytöjä.

## Lähteet

## Aiheesta muualla
*Iltalehden kriitikon Jyrki Laelman arvostelu elokuvasta
Jaakko Nyberg

**Jaakko Nyberg** (s. 19. joulukuuta 1980 Kemi) on entinen suomalainen jalkapalloilija. Hän oli pelipaikaltaan keskuspuolustaja tai oikea laitapuolustaja.

Nyberg asui nuoruutensa Kemissä ja edustikin kahta kemiläisseuraa, Kemin Palloseuraa ja Kemin Pallotovereita. Juniorivuosiensa jälkeen hän muutti Vaasaan ja teki Veikkausliiga-debyyttinsä Vaasan Palloseuran riveissä Tampere Unitedia vastaan 15. toukokuuta 2000.

Parin Vaasassa vietetyn vuoden jälkeen Nyberg siirtyi pelaamaan Norjaan, jossa hän pelasikin seitsemän vuotta Kongsvinger IL:ssä ja Bryne FK:ssa. Vuonna 2009 hän kuitenkin palasi takaisin Suomeen ja nykyiseen seuraansa TPS:ään, jonka riveissä hän on pelannut 123 Veikkausliiga-ottelua ja tehnyt niissä neljä maalia vuosina 2009–2013.

## Lähteet
Julian Jakobsen

**Julian Jakobsen** (s. 11. huhtikuuta 1987 Aalborg, Tanska) on tanskalainen jääkiekkoilija, joka pelaa Saksan DEL-liigan Hamburg Freezersissa. Hän on pelipaikaltaan keskushyökkääjä, mutta osaa pelata myös laidassa.

## Ura
### Seuraura
Jakobsen on Aalborg IK:n kasvatti. Hän teki debyyttinsä Tanskan pääsarjassa kaudella 2004–2005, jolloin hän pelasi seitsemän runkosarjaottelua ja yhden playoff-ottelun ilman tehopisteitä. Jakobsen voitti Tanskan A-nuorten pistepörssin sekä kaudella 2004–2005 (29+27=56) että 2005–2006 (23+37=60). Kausi 2005–2006 oli hänelle ensimmäinen kokonainen Tanskan pääsarjassa, jolloin Jakobsen teki 29 runkosarjaottelussa tehot 4+3=7. Iso osa hänen kahdesta ensimmäisestä pääsarjakaudestaan eteni myös Aalborgin kakkosjoukkueessa Tanskan I-divisioonassa. Jakobsen voitti Aalborgin pääsarjajoukkuessa Tanskan cupin vuonna 2007.

Aalborgissa Jakobsen ei pelannut kovin suurta roolia, joten hän siirtyi kaudeksi 2007–2008 Odense Bulldogsin riveihin. Kausi oli Jakobsenille läpimurto hänen tehdessä runkosarjassa tehot 13+25=38. Hän oli Bulldogsin sisäisen pistepörssin neljäs, ja valittiin kauden päätteeksi AL-Bank Ligaenin vuoden tulokkaaksi. Kaudella 2008–2009 Jakobsen teki tehot 7+23=30. Kevään 2009 pudotuspeleissä hän voitti Bulldogsin sisäisen syöttöpörssin yhdeksällä syötöllään. Jakobsen voitti kauden aikana myös Tanskan cupin.

Toukokuussa 2009 Jakobsen teki kaksivuotisen sopimuksen Elitserien-joukkue Södertälje SK:n kanssa. Ensimmäisellä kaudellaan 2009–2010 hän pelasi siellä 41 runkosarjaottelua tehopistein 1+6=7 ja kymmenen Kvalserien-ottelua tehopistein 2+3=5. Södertälje putosi kauden päätteeksi HockeyAllsvenskaniin. Kaudella 2011–2012 Jakobsen ylsi siellä joukkueen sisäisen piste-, maali- ja syöttöpörssin voittoon tehoilla 12+19=31.

Kaudeksi 2012–2013 Jakobsen siirtyi vuoden mittaisella sopimuksella Saksan DEL-liigan Hamburg Freezersiin. Hän teki joukkueen kanssa vuoden mittaisen jatkosopimuksen tammikuussa 2013 ja sittemmin kaksivuotisen jatkosopimuksen huhtikuussa 2014.

### Maajoukkueura
Jakobsen edusti Tanskaa MM-kilpailuissa vuosina 2009, 2010, 2011, 2012, 2013, 2014 ja 2015. Hän pelasi myös sekä Vancouverin että Sotšin olympiakisojen karsinnoissa. Hän voitti vuoden 2011 MM-kilpailuissa Tanskan sisäisen syöttöpörssin viidellä syöttöpisteellään sekä jakoi sisäisen pistepörssin voiton Nichlas Hardtin ja Mads Christensenin kanssa. 

Jakobsen pelasi myös alle 20-vuotiaiden I-divisioonan MM-kilpailuissa vuosina 2006 ja 2007. Ensimmäinen turnaus päättyi A-lohkon hopeaan ja jälkimmäinen A-lohkon kultaan sekä sarjanousuun seuraavaksi vuodeksi pääsarjatasolle. Jakobsen pelasi myös alle 18-vuotiaiden MM-kilpailuissa vuonna 2005.

## Muuta
Jakobsenin pikkusisko Josefine on Tanskan naisten maajoukkuekiekkoilija.

## Tilastot

## Lähteet
*
*

### Viitteet
Välimatkataulukko

**Välimatkataulukko** on taulukollinen esitys, jonka avulla voidaan määrittää kahden kaupungin välinen matka.

## Käyttö
Välimatkataulukkoa käytetään usein siten, että valitaan yläriviltä jokin kaupunki matkan alkukaupungiksi ja äärimmäiseltä pystyriviltä loppukaupunki, tai mahdollisesti toisinpäin. Näiden sarakkeiden leikkauspiste ilmaisee kaupunkien välimatkan. On myös kolmiomaisia välimatkataulukoita, joita luetaan kahden sarakkeen päätyihin merkittyjen kaupunkien, ja niiden leikkauskohdan avulla.

## Erilaisia välimatkataulukoita
### Esimerkki kolmiomaisesta välimatkataulukosta (Australia)

### Suomen välimatkataulukko
*Välimatkat.org  Suomen välimatkataulukko
Mappela Lehtonen

**Mappela Lehtonen** (s. 13. kesäkuuta 1981) on suomalainen thainyrkkeilijä. Lehtonen ei kuitenkaan tällä hetkellä kilpaile aktiivisesti.

Lehtonen kilpaili Suomen Robinsonissa vuonna 2003.

## Saavutukset
*WMC European Champion 112lbs 2007
*IFMA Amateur World Championship bronze 2006 -48kg
*WMF Amateur World Champion 2006 -48kg
*Finnish Champion 2004 -51kg
*World Championships silver medal 2003 -51kg
*Finnish championships silver medalist -54kg 2003
*Amateur European Champion 2002 -51kg
*Kings Cup silver medalist 2002 51kg
*Finnish championships silver medalist 2002 -51kg

## Muuta tietoa
*Pituus: 165 cm
*Paino: 48 kg
*Kätisyys: oikeakätinen
*Valmentaja: Petri Martinez
*Seura: Helsinki Thaiboxing Club ry

## Lähteet

## Aiheesta muualla
*Mappela Lehtonen Suomen thai-liiton sivuilla
Spencerinlahti

**Spencerinlahti** on Australiassa Isossa Australianlahdessa sijaitseva lahti. Pituutta lahdella on 322 kilometriä ja leveyttä lahden suun kohdalla 129 kilometriä. Spencerinlahtea ympäröivät Eyren ja Yorken niemimaat. Lahden suurimpia kaupunkeja ovat Whyalla, Port Pirie ja Port Augusta. Pienempiä kaupunkeja ovat Wallaroo ja Port Broughton.

Lahdelle nimen Spencerlinlahti antoi tutkimusmatkailija Matthew Flinders "Earl Spencer" -arvonimen saaneen George Spencerin mukaan. Walesin prinsessa Diana oli Spencerin jälkeläinen.
Nergal

**Nergal** voi tarkoittaa:

*Nergal, babylonialainen jumala
*Adam Darski, alias Nergal, Behemoth-yhtyeen kitaristi
*Nergal, kraatteri Jupiterin kuussa Ganymedessä
*Nergal, kreikkalainen death metal -yhtye
Melonta kesäolympialaisissa 1992

**[[Kesäolympialaiset 1992|Vuoden 1992 kesäolympialaisten]] [[melonta]]** järjestettiin 1. &ndash; 8. elokuuta 1992 Castelldefelsissa ja La Seu d'Urgellissa, Kataloniassa, Espanjassa. Tämä oli 13. kerta kun laji oli mukana olympialaisten ohjelmassa virallisena lajina. Mukana oli 440 osanottajaa 46 eri maasta. Tapahtumia oli 16.

## Mitalistit
### Miehet
#### Ratamelonta

#### Koskimelonta

### Naiset
#### Ratamelonta

#### Koskimelonta

## Mitalitaulukko

## Lähteet
*Canoeing at the 1992 Barcelona Summer Games
Jalkapallon suomenmestaruuskilpailut 1928

**Jalkapallon Suomen mestaruuskilpailuun 1928** osallistui 19 joukkuetta, lisäksi yksi luopui kilpailusta. Mestaruuden voitti Turun Palloseura. Vuonna 1926 aloitetun Suomen sarjan tilalle perustettiin Etelä-Suomen sarja, Pohjanmaan sarja ja Savon sarja, jotka oli tarkoitus pelata loppuun keväällä 1929.

## Aloituskierroksen ottelut

Alla esitetävissä ottelutuloksissa tulos on esitetty kotijoukkue ensin, mikäli se on tiedossa. Tämä poikkeaa aikalaislähteen esitystavasta, josta ei voi päätellä kumpi on koti-, kumpi vierasjoukkue. Päivämäärin merkityissä peleissä myös kotijoukkue tiedetään. 

## Ottelut neljännesvälieristä eteenpäin

### Uusinta mestaruudesta

## Suomen mestarit
Atte Asplund (Aitero), Lauri Lehtinen, Helge Aalto, Yrjö Suontausta, Arvo Kanerva,  Pentti Weckman (Veroma), Ilmari Oksanen, Vieno Nikander, Yrjö Tuomi, Voitto Vester, Viljo Lindroos.

## Lähteet

## Aiheesta muualla
* Suomen pääsarjatason sarjataulukot RSSSF:n sivuilla
* Luettelo jalkapallon SM-mitalisteista
* Palloliiton toimintakertomus 1928
Siperianvehnä

**Siperianvehnä** eli **siperianvehniö** (*Elymus fibrosus*) on monivuotinen heinäkasvien heimoon kuuluva tuulipölytteinen kasvi. Suomessa sitä tavataan harvinaisena maan pohjoisosissa ja se on luokiteltu uhanalaiseksi lajiksi.

## Ulkonäkö ja koko
Mätästävä ja lyhytrönsyinen siperianvehnä kasvaa 40–70 cm korkeaksi. Korsi ja ylemmät tupet ovat kaljuja. Lehtilapa on 3–8 mm leveä, litteä ja kalju. Kukinto on 6–15 cn pitkä kerrannaistähkä, joka on nuokkuva ja väriltään sinipunerva. Tähkylät ovat 10–15 mm pitkiä ja kaleet soikeita ja suippokärkisiä. Ulkohelve on lähes kalju, vihneetön ja lyhytotainen. Siperianvehnä kukkii Suomessa heinä-elokuussa.

## Levinneisyys
Siperianvehnää tavataan Itä-Euroopassa muun muassa Venäjällä. Laji on vaeltaja, jonka siemenet kulkeutuvat helposti uusille kasvupaikoille. Suomessa siperianvehnää tavataan siellä täällä Pohjois-Pohjanmaan pohjoisosista Lappiin aina Utsjoelle saakka. Runsaimmillaan laji on Suomessa Kemijoen varrella.

## Elinympäristö
Siperianvehnä kasvaa hiekkaisilla jokitörmillä, rantaniityillä ja -pensaikoissa. Joskus sitä tavataan myös tien- ja radanvarsilla.

## Lähteet
* Ulvinen, Tauno: *Tataarikohokki*. Teoksessa *Uhanalaiset kasvimme*. Toim. Ryttäri, Terhi & Kettunen, Taina. Suomen ympäristökeskus, Helsinki 1997, s. 246.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg Bo & Stenberg Lennart. Suom. Seppo Vuokko & Henry Väre. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Kasviatlas 2022: Siperianvehniön levinneisyys Suomessa.
Sysmäjärvi

**Sysmäjärvi** voi tarkoittaa seuraavia:

* Sysmäjärvi eli Sysmä, järvi Ilomantsissa
* Sysmäjärvi eli Sysmä, järvi Joroisissa
* Sysmäjärvi, järvi ja luonnonsuojelualue Outokummussa
* Sysmäjärven rautatieasema, rautatieasema Outokummussa Siilinjärven–Viinijärven radalla.
Kiirunansammal

**Kiirunansammal** (*Oedipodium griffithianum*) on sammallaji. Se on luokkansa ainut laji. 

## Ulkonäkö
Kiirunansammal on pienikokoinen (<1 cm). Sillä on pyöreäkärkiset hampaattomat lehdet, joiden keskisuoni ei ulotu lehden kärkeen asti. Sillä on usein itujyväsiä. 

## Levinneisyys
Kiirunansammal esiintyy molemmilla pallonpuoliskoilla viileillä ja mereisillä alueilla. Suomesta vain yksi havainto Kilpisjärven Saanalta. Lajia pidetään Suomessa sukupuuttoon hävinneenä.

## Elinympäristö
Kiirunansammal viihtyy kostealla humuksella happamalla- tai kalkkikalliolla. 

## Lähteet
Rautavesi

**Rautavesi** on muun muassa:

* Rautavesi, järvi Hartolassa
* Rautavesi, järvi Sastamalassa
* Iso Rautavesi, järvi Jämsässä
* Vähä Rautavesi, järvenosa Jämsässä

## Katso myös
* Rautajärvi (täsmennyssivu)
* Rautjärvi (täsmennyssivu)
Juanmi

**Juan Miguel Jiménez López** eli **Juanmi** (s. 20. toukokuuta 1993 Coín, Málagan maakunta, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Real Betisia ja on pelipaikaltaan hyökkääjä.

## Seurajoukkueura
Juanmi on Málagan kasvatti. Ensiesiintymisensä edustusjoukkueessa hän teki 13. tammikuuta 2010 pelatussa Copa del Reyn ottelussa Getafea vastaan, joka päättyi lopulta andalusialaisseuran murskatappioon 1–5. Juanmi teki joukkueensa ainoan maalin ja samalla hänestä tuli Málagan seurahistorian nuorin maalintekijä virallisessa ottelussa, 16-vuoden iässä. Vajaa viikkoa myöhemmin 17. tammikuuta 2010 hän pelasi ensimmäisen ottelunsa Primera Divisiónissa samaa vastustajaa vastaan.

27. maaliskuuta 2010 hän alusti Apoñon 1–1-tasoitusmaalin tärkeässä ottelussa Tenerifeä vastaan. Joukkue oli tiukasti mukana putoamistaistelussa aina viimeiselle sarjakierrokselle asti, mutta onnistui lopulta kuitenkin säilyttämään sarjapaikkansa. Tiukasta tilanteesta huolimatta hän pelasi kauden aikana viidessä sarjaottelussa ja niissä peliaikaa kertyi yhteensä 110 minuuttia. 5. elokuuta 2010 Juanmi teki pelaajauransa ensimmäisen ammattilaissopimuksen, joka ulottuu kauden 2014–2015 loppuun asti.

12. syyskuuta 2010 hän teki uransa ensimmäiset maalit Primera Divisiónissa ottelussa Zaragozaa vastaan. Näillä osumilla hänestä tuli pääsarjahistorian nuorin pelaaja (17 vuotta ja 115 päivää), joka on tehnyt kaksi maalia samaisessa ottelussa.

Kesällä 2011 hankitun Ruud van Nistelrooyin tulo joukkueeseen lisäsi kilpailua hyökkäyspäässä. 11. joulukuuta 2011 Juanmi pelasi ensimmäisen ottelunsa kaudella 2011–2012 Osasunaa vastaan. Hän teki samaisessa ottelussa myös kauden ensimmäisen maalinsa, joka päättyi lopulta pistejakoon numeroin 1–1. Kaksi päivää myöhemmin pelatussa Copa del Reyn ottelussa Getafea vastaan hän teki joukkueensa ainokaisen maalin, Málagan hakiessa arvokkaan 0–1-vierasvoiton Madridista.

15. tammikuuta 2013 Juanmi siirtyi loppukauden kestävällä lainasopimuksella Racing Santanderiin. Hän ei onnistunut maalinteossa lainakautensa aikana, jonka lisäksi joukkueen kausi päättyi pettymykseen, kun se tippui sarjaporrasta alemmaksi Segunda División B:hen.

Päävalmentaja Bernd Schusterin alaisuudessa kaudella 2013–2014 Juanmin vastuu joukkueessa kasvoi ja seuraavalla kaudella hän oli myös uuden päävalmentaja Javi Gracian valinta avauskokoonpanoon. Tammikuussa 2015 hän vaihtoi pelinumerokseen 11, kun hänet nostettiin pysyvästi edustusjoukkueen miehistöön.

16. kesäkuuta 2015 Juanmin ilmoitettiin siirtyvän englantilaisseura Southamptoniin 7 miljoonan euron siirtokorvauksella.

## Maajoukkueura
23. maaliskuuta 2015 Juanmi sai ensimmäistä kertaa kutsun Espanjan maajoukkueeseen pelattaviin vuoden 2016 EM-karsintaotteluun Ukrainaa vastaan ja ystävyysotteluun Alankomaita vastaan. Hän teki ensiesiintymisensä maajoukkuepaidassa 31. maaliskuuta 2015 ystävyysottelussa Alankomaita vastaan.

## Lähteet

## Aiheesta muualla

* Juanmin esittely Málagan kotisivustolla 
* Juanmin tilastot BDFutbol-sivustolla
Experimental Aircraft Association

**Experimental Aircraft Association** (**EAA**) on nykyisin kansainvälinen, alkujaan yhdysvaltalainen, harrasteenaan lentokoneita rakentavien ihmisten yhdistys, jonka päätoimipiste on Oshkoshissa, Wisconsinissa.
 
Entinen hävittäjälentäjä Paul Poberezny perusti EAA:n vuonna 1953. Vuonna 2010 organisaatioon kuuluu yli 170&nbsp;000 jäsentä. Yhdistys perusti vuonna 1982 Oshkoshiin lentokonemuseon, jossa on 90 harrasterakenteista lentokonetta. Yhdistys on vuodesta 1974 alkaen organisoinut joka kesä Oshkosh Airshow -lentonäytöksen ja Floridassa tapahtuvan Sun 'n Fun -näyttelyn.

## Pohjoismaat
Suomessa ei ole EAAn osastoa, vaikka Suomessa tehdään paljon harrasterakenteisia lentokoneita. Ne tehdään Liikenteen turvallisuusviraston ja sen edeltäjien valvonnassa usein Suomen ilmailuliiton tuella. Alaa ovat tukeneet myös Jyrki Laukkasen kaltaiset koelentäjät ja diplomi-insinööri Aki Suokkaan kaltaiset lentotekniikka-alan ammattilaiset.

Ruotsiin perustettiin vuonna 1964 EEA-osasto. Siihen kuuluu nykyisin 1700 jäsentä, jotka ovat rakentamassa noin 350 lentokonetta, toinen mokoma on tai on ollut lentokelpoisia.

## Aiheesta muualla
* EAA
* EAA AirVenture Museum
* EAA Sverige - Ruotsin "Chapter"
* Norjan EAA
* Kitplanes.com - rakennussarjayhtiön sivusto
*  Vans Aircraft - rakennussarjojen valmistaja
Győri ETO FC

**Győri ETO FC** on vuonna 1904 perustettu unkarilainen jalkapalloseura. Seuran kotipaikka on maan luoteisosassa sijaitseva Győr. Győri ETO FC pelaa Unkarin pääsarjatasolla, OTP Bank Ligassa.

Győri ETO on voittanut Unkarin mestaruuden kolmesti ja cupin neljästi. Euroopan cupissa seura eteni välieriin kaudella 1964–1965.

## Entiset nimet
* 1994–: *Győri ETO FC*
* 1992–1993: *Rába ETO FC Győr*
* 1985–1991: *Győri ETO FC*
* 1965–1984: *Rába ETO Győr*
* 1957–1964: *Győri Vasas ETO*
* 1957: *Magyar Wilhelm Pieck Vagon- és Gépgyár ETO Győr*
* 1954–1956: *Wilhelm Pieck Vasas ETO SK Győr*
* 1953: *Vasas SE Győr*
* 1952: *Győri Vasas*
* 1950–1951: *Győri Vasas SC ETO*
* 1904–1949: *Győri Vagongyár ETO*

## Saavutukset
* **[[OTP Bank Liga|Unkarin mestaruus]]** (3): 1963, 1982, 1983
* **[[Unkarin Cup (jalkapallo)|Unkarin Cup]]** (4): 1965, 1966, 1967, 1979

## Lähteet

## Aiheesta muualla
* Seuran viralliset sivut
Jalkapallon suomenmestaruuskilpailut 1927

**Jalkapallon Suomen mestaruuskilpailuun 1927** osallistui 21 seuraaja mestaruuden voitti Helsingin Palloseura. Edellisvuonna alkanutta Suomen sarjaa jatkettiin supistetussa muodossa. Siinäkin HPS osoittautui parhaimmaksi. Sarjasta jäi kolme ottelua pelaamatta.

## Aloituskierroksen ottelut
Alla esitettävissä ottelutuloksissa tulos on esitetty tuloslähteen (Halme 1928)  mukaisessa järjestyksessä; tuloksista ei voi päätellä kumpi on koti-, kumpi vierasjoukkue. Joukkue  (* merkintä tarkoittaa kotijoukkuetta. 

## Ottelut neljännesvälieristä eteenpäin

wo (walk over) - luovutusvoitto

## Suomen mestarit
Paavo Karhunmaa, Niilo Koskinen, Heimo Saarilahti, Yrjö Tornivuori, Max Viinioksa, Aulis Koponen, Sulo Saario, William Kanerva, Alexander Karjagin, Eino Soinio, Aarne Mantila

## Suomen sarja 1926-27

Edellisenä syksynä alkanut sarja käynnistyi huhtikuulla. Avausottelussa HPS voitti HIFK:n 4-1. Tappioitta syyskauden pelannut HJK kompastui tasapeliin Vaasassa ja hävisi Viipurissa Susille. Sarjavoitto ratkesi HPS:n voitettua TPS:n 4-2. Päätöskierroksen ottelu HPS-HJK jäi näin ollen merkityksettömäksi ja päättyi 0-0. Ottelu oli HPS:n kauden ainoa, jota se ei voittanut. Muutama sarjaottelu, jotka siirrettiin FIFA:n kongressin alta, jätettiin lopulta pelaamatta.

## Katso myös

* Suomen pääsarjatason sarjataulukot RSSSF:n sivuilla
* Luettelo jalkapallon SM-mitalisteista
* Palloliiton toimintakertomus 1927 

## Lähteet

* Yrjö Halme: Urheilukalenteri 1928, sivu 49, Otava (pdf) 
* Antti O. Arponen: Luovutetun Karjalan urheilu, Suomen Urheilumuseosäätiö, Helsinki (), sivu 215

### Viitteet
Live Eschaton: The Act of Rebellion

**Live Eschaton: The Act of Rebellion** on puolalaisen blackened death metal -yhtye Behemothin konsertti-VHS, joka on julkaistu vuonna 2000 levymerkillä Metal Mind Records. Se julkaistiin uudelleen DVD:nä vuonna 2009.

## Kappalelista
#
#
#
#
#
#
#
#
#
#

**Musiikkivideot**
#
#

## Kokoonpano
* Nergal –  laulu, sähkökitara
* Inferno – rummut 
* Havoc – sähkökitara 
* Novy – bassokitara

## Arviot
* Allmusic: 

## Lähteet

## Aiheesta muualla
*
Eric Duhatschek

**Eric Duhatschek** (s. 1956) on kanadalainen urheilutoimittaja, joka on erikoistunut jääkiekkoon.

Duhatschek valmistui Länsi-Ontarion yliopistosta pääaineenaan journalismi. Hän aloitti kirjoittamaan jääkiekosta vuonna 1978, kun hän alkoi raportoida *[[Calgary Herald]]ille* Calgary Flamesin asioista. Duhatschek kirjoitti Heraldille yli 20 vuotta, kunnes siirtyi *[[The Globe and Mail]]ille* vuonna 2001. Samana vuonna Professional Hockey Writers' Association palkitsi hänet erinomaisesta jääkiekkojournalismista Elmer Ferguson Memorial Awardilla. Vuonna 2004 Duhatschek valittiin komiteaan, joka tekee päätökset uusista jäsenistä Hockey Hall of Fameen.

## Lähteet
FK Ekranas

**FK Ekranas** on vuonna 1964 perustettu liettualainen jalkapalloseura, jonka kotipaikka on Panevėžys.

## Historia
FK Ekranas on voittanut Liettuan mestaruuden viidesti vuosina 1985, 1993, 2005, 2008 ja 2009 sekä Liettuan Cupin neljästi vuosina 1985, 1998, 2000 ja 2010.

Vuonna 2015 klubi joutui konkurssiin.

## Kausi

## Lähteet

## Aiheesta muualla
*Seuran viralliset sivut
Jääkiekon nuorten maailmanmestaruuskilpailut 1987

**Jääkiekon nuorten maailmanmestaruuskilpailut 1987** olivat 11. jääkiekon nuorten maailmanmestaruuskilpailut. Ne järjestettiin Piešťanyssä, Trenčínissä, Nitrassa ja Topoľčanyssä, Tšekkoslovakiassa. Nykypäivänä paikkakunnat ovat Slovakiassa.

Suomi voitti ensimmäisen nuorten maailmanmestaruutensa. Tšekkoslovakia sijoittui hopealle ja Ruotsi pronssille.

Kisat muistetaan sen päätösottelusta, jossa Kanadan ja Neuvostoliiton pelaajien välille syntyi joukkotappelu. Siihen osallistuivat joukkueiden kaikki pelaajat. Molemmat joukkueet diskattiin. Näistä kahdesta maasta vain Kanadalla oli enää mahdollisuus mestaruuteen ennen ottelua, mutta tähän yltääkseen sen olisi täytynyt voittaa ottelu vähintään viidellä maalilla. Neuvostoliitto oli jo menettänyt mahdollisuutensa nousta mitaleille. Myös keskusteluja maitten pudottamisesta B-sarjaan käytiin.

## Suomi turnauksessa
Suomen joukkueessa oli mukana monia pelaajia, jotka olivat voittaneet edellisenä vuonna poikien Euroopan-mestaruuden. Valmentajana oli Hannu Jortikka. Ensimmäisessä ottelussaan Suomi voitti Yhdysvallat maalein 1–4. Tämän jälkeen Suomi pelasi tasapelin tiukassa ottelussa Kanadaa vastaan. Suomi voitti tiukassa ottelussa Neuvostoliiton lukemin 4–5. Sen sijaan Ruotsi voitti Suomen ylivoimaisesti lukemin 0–5. Suomen viimeisessä ottelussa vastustajana oli Tšekkoslovakia, joka ei onnistunut haastamaan Suomea, vaan ottelu päättyi Suomen eduksi maalein 3–5.

## Ottelut ja sijoitukset

### Ottelut

Sveitsi putosi B-sarjaan. Sen tilalle nousi Saksa.

1Kanadan ja Neuvostoliiton välistä peliä ei ole laskettu lopputuloksiin.

## Pistepörssi

## Palkinnot
### IIHF:n valitsemat turnauksen parhaat pelaajat
***Paras maalivahti:**  Markus Ketterer
***Paras puolustaja:**  Calle Johansson
***Paras hyökkääjä**  Robert Kron

### Turnauksen tähdistökentällinen
***Maalivahti:**  Sam Lindståhl
***Puolustajat:**  Jirí Látal,  Brian Leetch
***Hyökkääjät:**  Juraj Jurík,  Ulf Dahlén,  Scott Young

## Lopputulokset

 **A-sarja**

 **B-sarja**

 **C-sarja**

## Katso myös
* Kanada-cup vuonna 1987
* Jääkiekon maailmanmestaruuskilpailut vuonna 1987
* Suomen joukkue jääkiekon nuorten maailmanmestaruuskilpailuissa vuonna 1987
* Piešťanyn joukkotappelu (vuoden 1987 jääkiekkotapahtuma)

## Lähteet
* TSN: artikkeli turnauksesta 1987  
* Passionhockey.com: IIHF U20 1987 
* Hockeyarchives: IIHF U20 1987 
* Iltasanomat: Muistatko tämän? Suomen ensimmäinen lätkäkulta tuli joukkotappelun seurauksena! 

### Viitteet